Direcția Generală de Dezvoltare Proiecte

Nr. 63082/15.11.2024

**Raport de specialitate**

Municipiul Sfântu Gheorghe în parteneriat cu Comuna Arcuș propune pregătirea și depunerea spre finanțare a proiectului **”Digitalizarea serviciilor publice în folosul comunităților din Municipiul Sfântu Gheorghe și Comuna Arcuș”**, care vizează dezvoltarea de soluții digitale pentru serviciile publice locale la nivelul administrației publice locale ale localităților Mun. Sfântu Gheorghe și Arcuș.

Proiectul se va depune în cadrul Programului Regiunea Centru, Prioritatea 2: O regiune digitală, Obiectiv specific (OS) 1.2. Valorificarea avantajelor digitalizării, în beneficiul cetățenilor, al companiilor, al organizațiilor de cercetare și al autorităților publice, Acțiunea 2.1 Comunități digitale pentru o regiune inteligentă. Intervenția 2.1.1 Comunități digitale pentru o regiune inteligentă – soluții digitale.

Acest apel este orientat spre susținerea dezvoltării digitale, scopul acestuia fiind creșterea gradului de digitalizare al administrațiilor publice locale din regiune, obiectivul general al apelului fiind valorificarea avantajelor digitalizării, în beneficiul cetățenilor și al autorităților publice locale.

Obiectivul specific al apelului este acordarea de ajutor financiar nerambursabil pentru dezvoltarea, testarea, pilotarea și punerea în funcțiune de aplicații de e-guvernare sau servicii digitale noi sau semnificativ îmbunătățite în administrațiile locale și județene din Regiunea Centru, suma maximă eligibilă care poate fi alocată în cadrul acestui apel de proiecte pentru pilotarea de soluții digitale care să vină în sprijinul cetățenilor fiind de 500.000 euro.

În acest context, se propune dezvoltarea unui proiect de către Municipiul Sfântu Gheorghe în strânsă colaborare cu Comuna Arcuș pentru a adresa nevoi comune ale celor două Unități administrativ teritoriale și pentru a asigura că nicio categorie de cetățeni nu va fi lăsată în urmă în procesul de digitalizare.

Întrucât în Ghidul solicitantului aferent programului de finanțare susmenționat este stipulate printer condițiile de accesare că intervențiile de tip Smart-City trebuie să fie incluse în documente strategice și în portofoliul de viitoare proiecte, este oportună și necesară modificarea și completarea Strategiei Integrate de Dezvoltare Urbană a municipiului Sfântu Gheorghe, aprobată prin HCL nr. 384/2023.

Strategia Integrată de Dezvoltare Urbană a municipiului Sfântu Gheorghe, modificată și completată, înainte să fie aprobată de către Consiliul Local, va trece prin procedura de consultare publică, în procedură de urgență, în temeiul art. 7 alin. (13) din Legeanr*.* 52/2003 privind transparența decizională în administrația publică, republicată, cu modificările ulterioare. Urgența se justifică prin faptul că în cadrul apelului de proiecte **PRC/444/PRC\_P2/OP1** termenul de încărcare a cererilor de finanțare și a tuturor anexelor este 20.11.2024. Nedepunerea la termen a tuturor documentelor duce automat la respingerea cererii și pierderea finanțării.

Având în vedere cele expuse, propun spre aprobare modificarea și completarea Strategiei integrate de dezvoltare urbană a municipiului Sfântu Gheorghe, aprobată prin HCL nr. 384/2023, prin introducerea Intervenției I. 14. Digitalizarea serviciilor publice și implementarea conceptului de Smart – City, respectiv prin completarea “Anexei nr. 4 Portofoliu de proiecte” cu proiectul ” Digitalizarea serviciilor publice și implementarea conceptului de Smart – City”.

**Director general,**

**Buja Gergely**